
СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ 
ЗА ОТРАЗЯВАНЕ НА ПРЕДЛОЖЕНИЯТА, ПОЛУЧЕНИ ПРИ ОБЩЕСТВЕНИТЕ КОНСУЛТАЦИИ,
ПО ПРОЕКТА НА ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ТЪРГОВСКИЯ РЕГИСТЪР И РЕГИСТЪРА НА ЮРИДИЧЕСКИТЕ ЛИЦА С НЕСТОПАНСКА ЦЕЛ (ЗИД на ЗТРРЮЛНЦ)

	Портал за обществени консултации или

Мотиви

(публикувано на Портала за обществени консултации)
	
 Какво налага разрешението регистърът да не бъде публичен? Транспонираната Директива (ЕС) 2019/1151 не предвижда изискване формата на достъп, поради което условията ще се поставят от националния законодател. Специфичното достъпване до информация в регистъра ще забави процеса по изследване на възможността определени лица да реализират управленски права, като е възможно дори тази стъпка да се прескача, което ще създаде рискове за сигурността на оборота и няма да се изпълни основната превантивна цел на европейската норма. Също така в мотивите към проекта въпросът за публичността на регистъра дори не е засегнат, което противоречи на практиката на Конституционния съд.
	
Приема се по отношение на допълнение на мотивите.
	
Възприетият подход в законопроекта е информацията в регистъра на лицата, лишени от управленски права, да не бъде публично достъпна нито изцяло, нито частично, а да е достъпна на принципа „необходимост да се знае“ само за компетентните административни органи и съда, както и за лицата, чиито данни са вписани в регистъра и техните наследници. Аргументите за това са следните:
Съгласно изискването на чл. 13и от Директива (ЕС) 2019/1151 на Европейския парламент и на Съвета от 20 юни 2019 г. за изменение на Директива (ЕС) 2017/1132 във връзка с използването на цифровите инструменти и процеси в областта на дружеството право, държавите членки следва да гарантират, че са в състояние да отговорят на искане от друга държава членка за информация от значение за лишаването от права на управители и директори съгласно правото на запитаната държава членка. Отговорът по искането следва да се предоставя незабавно и да включва най-малко следната информация: дали дадено лице е лишено от права или е вписано в някой от техните регистри, съдържащ информация от значение за лишаването от права на управители и директори. Обменът на информацията се осъществява чрез системата за взаимно свързване на регистрите. Предвидено е, че държавите членки могат също така да обменят допълнителна информация, например относно срока и основанията за лишаване от права. Посоченият обмен на информация се урежда от националното право. В Директивата липсва изискване държавите членки да осигуряват публичен достъп до информацията за лицата, лишени от управленски права на всяко трето лице.
Причините, водещи до лишаване на лицата от право да бъдат управители и директори, могат да се обобщят в три групи: наказателно-правни пречки; пречки, свързани с търговската несъстоятелност и пречки, свързани с влезли в сила постановления за неизпълнение на задължения по създаване и съхраняване на определените нива от запаси по Закона за запасите от нефт и нефтопродукти (ЗЗНН). Наказателно-правните пречки, водещи до лишаване от права на управители и директори произтичат от осъдителни съдебни актове, с които е наложено наказание лишаване от право да се осъществява търговска дейност.
В чл. 10 от Общия регламент относно защитата на данните 2016/679 (ОРЗД) е предвидено, че обработването на лични данни, свързани с присъди и нарушения, попада под специален режим. Обработването следва да се извършва само под контрола на официален орган или когато обработването е разрешено от правото на Съюза или правото на държава членка, в което са предвидени подходящи гаранции за правата и свободите на субектите на данни. Цитираната норма също така предвижда, че пълен регистър на присъдите по наказателни дела се поддържа само под контрола на официален орган. 
Идеята на ОРЗД е да се гарантира защитата на основните права и свободи на лицата, които са били осъдени или санкционирани по административен ред, вкл. да се ограничат рисковете от евентуална тяхна сегрегация, дискриминация, ограничаване на достъпа до пазара на труда и др. подобни неблагоприятни последици. Тази защита се постига чрез въпросните по-строги изисквания за обработване на данните: 1) било същите да са само под контрола на официален орган или 2) в съответната национална правна уредба (т.е. в случая тази, която е предложена с проекта на ЗИД на ЗТРРЮЛНЦ), да се предвидят конкретни подходящи гаранции за правата и свободите на засегнатото лице.
С оглед гарантиране на правата на лицата, които ще бъдат включени в регистъра, е възприет подходът информацията да не бъде публично достъпна.  По този начин, личните данни в регистъра ще останат под контрола на Агенция по вписванията в съответствие с чл. 10 от ОРЗД. Предвид характера на данните, които ще се обработват и съответно вписват във връзка с воденето на регистъра на лицата, лишени от управленски права, не може да бъде обоснована необходимост от публичен достъп до посочения регистър.
За сравнение може да се посочи, че търговският регистър е публичен, и това произтича от целта, с която се извършат вписванията в него. За да се ползват вписаните обстоятелства с противопоставимост по отношение на трети лица и в предвидените в закона случаи, с конститутивен ефект, е необходимо на всички субекти на търговския и гражданския оборот да се осигури възможност безпрепятствено да се запознаят с тези обстоятелства. Доколкото вписването в регистъра на лицата, лишени от управленски права, не преследва такъв тип цели, не се налага той да е публичен. Нещо повече -  този регистър съдържа лични данни относно вписаните в него физически лица, което налага публичността му изрично да бъде изключена и достъпът до него да бъде строго регламентиран. Регистърът е нов и отделен от вече водените от АВ регистри и не следва към него да се прилагат по аналогия правилата за публичност, поради факта на законовите изисквания и функции на конкретния регистър. С въвеждането на ал. 2 и 3 на чл. 37в от проекта на ЗИД на ЗТРРЮЛНЦ се предвижда кои лица имат достъп до информацията в регистъра, вкл. и от лицето, вписано в регистъра, както и от неговите наследници. Чрез тези лица, всеки заинтересован би могъл да получи информацията, съдържаща се в регистъра, но в този случай тя ще бъде предоставена от самите лица и няма да бъдат нарушени императивните норми на ОРЗД.
Във връзка с гореизложеното мотивите към проекта на Закон за изменение и допълнение на Закона за търговския регистър и регистъра на юридическите лица са допълнени за внасяне на яснота по въпроса с публичността на бъдещия регистър.


	
Сдружение „Асоциация на вносителите на смазочни продукти в България“, сдружение „Българска асоциация на циментовата индустрия“ и сдружение „Асоциация на търговците на битум и битумни продукти“
(получено в Министерството на правосъдието)
	
Изразено е становище в предложения проект на ЗИД на ЗТРРЮЛНЦ в § 5, с който се създава глава четвърта „а“ с чл. 37а – 37е, да отпадне текста на чл. 37а, ал. 2, т. 4 
(„лица, които са били управители, членове на управителен или контролен орган на дружество, за което е било установено с влязло в сила наказателно постановление неизпълнение на задължения по
създаване и съхраняване на определените му нива от запаси по Закона за запасите от нефт и нефтопродукти“, както и § 11 от преходните и заключителните разпоредби на законопроекта да бъде съдържателно редактиран, като вместо промяна в Закона за запасите от нефт и нефтопродукти (ЗЗНН) се отменят разпоредбите от Търговския закон (ТЗ),  неоснователно ограничаващи правоспособността на физическите лица поради неизпълнени на задълженията по ЗЗНН от търговско дружество, и конкретно: „§ 11 в Търговския закон (обн., ДВ, бр. 48 от 1991 г., последно изм. и доп., ДВ, бр. 66 от 2023 г.) чл. 57, т. 5, чл. 141, ал. 9, чл. 234, ал. 2, т. 2 и чл. 260ц, ал. 3, т. 2 се отменят. 

Мотиви:
Законопроектът доразвива съществуващата регламентация на ТЗ на лишаване от търговско-управленска правоспособност при установяване с влязло в сила наказателно постановление на неизпълнение на задължения по ЗЗНН, въпреки очевидната прекомерност на тази санкция и противоречието ѝ с Конституцията на Република България, с Конвенцията за защита на правата на човека и основните свободи и с Хартата на основните права на Европейския съюз.
Лице, което е било управител, член на управителен или контролен орган на дружество, за което е било установено с влязло в сила наказателно постановление неизпълнение на задължения по създаване и съхраняване на определените му нива от запаси по ЗЗНН бива лишено от право да бъде: едноличен търговец – чл. 57, т. 5 ТЗ; управител на дружество с ограничена отговорност – чл. 141, ал. 9 ТЗ; член на съвет на директорите, управителен или надзорен съвет на акционерно дружество – чл. 234, ал. 2, т. 2 ТЗ; член на съвет на директорите на командитно дружество с акции и член на управителен съвет на дружество с променлив капитал – чл. 260ц, ал. 3, т. 2 ТЗ. 
Цитираните разпоредби от ТЗ не кореспондират с обществените отношения на търговския оборот, уредени в ТЗ и ЗТРРЮЛНЦ. Евентуално нарушение на ЗЗНН не е пряко следствие от търговска дейност на съответните търговци. Задълженията за създаване и съхраняване на запаси за извънредни ситуации са административно установени и не следват от самата търговска дейност. Въпреки това едно евентуално нарушение на ЗЗНН е превърнато в абсолютна пречка за осъществяване на търговска дейност като ЕТ или на управленска дейност в ООД/АД/КДА/ДПК от лицата.  Оказва се, че създаването и съхраняването на запаси по ЗЗНН е най-значимата група от правно регламентирани обществени отношения, чието накърняване води до една най-тежките последици в българската правна система – лишаване от права. Бъде ли наложена административна санкция за несъздадени и/или несъхранявани запаси за извънредни ситуации на търговско дружество, в което дадено физическо лице заема управленска длъжност (управител или член съвет на управление или контрол), то това физическо лице бива безвъзвратно и окончателно лишено от възможността да осъществява търговска дейност като физическо лице (ЕТ) или да бъде избиран за член на управителен или контролен орган на търговско дружество. Ограничението в правата на съответните лица е безсрочно, т.е. завинаги. Без значение са обстоятелствата, при които е издадено наказателното постановление по ЗЗНН (и които могат да бъдат обективни - напр. липса на вместимости за съхранение на определения вид запаси), без значение е и дали наложената имуществена санкция е платена.
С влизането в сила на наказателното постановление автоматично настъпва предвиденото в ТЗ лишаване от права на управителите на дружеството и те повече не могат да упражняват управленска дейност и да заемат управленска длъжност в търговско дружество. 
Още по-обезпокоително е обстоятелството, че вследствие на тази санкционна по своя характер последица, лицата ще бъдат включени и в регистъра на лицата, лишени от управленски права, вследствие на което може да им бъде отказано да бъдат назначени или да бъдат отстранени като управители или директори на дружество, регистрирано в друга държава членка.
	
Не се приема.
	
По съществото си постъпилото становище на трите асоциации е насочено срещу въведените с § 18 от преходните и заключителните разпоредби на Закона за запасите от нефт и нефтопродукти (обн., ДВ, бр. 15 от 2013 г., в сила от 15.02.2013 г.) допълнения в Търговския закон, включително измененията и допълненията в ТЗ (обн., ДВ, бр. 66 от 2023 г.) по отношение на създаденото в глава петнадесета „а“ ТЗ дружество с променлив капитал, съгласно които не може да бъде едноличен търговец, управител на дружество с ограничена отговорност (ООД), член на съвет на акционерно дружество (АД), както и член на управителен съвет на дружество с променлив капитал (ДПК), което е било управител, член на управителен или контролен орган на дружество, за което е било установено с влязло в сила наказателно постановление неизпълнение на задължения по създаване и съхраняване на определените му нива от запаси по Закона за запасите от нефт и нефтопродукти. 
В тази връзка следва да се уточни, че предлаганите с настоящия проект на ЗИД на ЗТРРЮЛНЦ промени нямат за цел да отменят или изменят съществуващата материално-правна уредба, действаща повече от 10 години, на изискванията към лицата, които се вписват в търговския регистър като еднолични търговци, управители на ООД, членове на съвети в АД или членове на управителни съвети на ДПК. Предложеният законопроект има за цел да транспонира в българското законодателство част от изискванията на Директива (ЕС) 2019/1151 на Европейския парламент и на Съвета от 20 юни 2019 г. във връзка с използването на цифрови инструменти и процеси в областта на дружественото право, с която се изменя Директива (ЕС) 2017/1132 на Европейския парламент и на Съвета от 14 юни 2017 г. относно някои аспекти на дружественото право. Именно по тази причина са предложени изменения и допълнения в Закона за търговския регистър и регистъра на юридическите лица с нестопанска цел, с които се допълват правилата на българското законодателство за предоставяне и получаване на безплатна информация чрез системата за взаимно свързване на регистрите чрез включване в обмена и на информация за лицата, лишени от права да осъществяват функцията на управител и директор в капиталови търговски дружества. Със законопроекта се създава единен регистър на лицата, лишени от управленски права, воден от Агенцията по вписванията. В него ще се вписват обстоятелства относно физическите лица, за които са налице пречки да бъдат управители или членове на съвет на директорите, на надзорен или на управителен съвет на капиталови търговски дружества.
С оглед на спецификата на повдигнатия въпрос в хода на обществените консултации бе изискано и становище по компетентност от Държавна агенция „Държавен резерв и военновременни запаси“, според което със Закона за запасите от нефт и нефтопродукти се въвеждат изискванията на Директива на Съвета 2009/119/ЕО от 14 септември 2009 година за налагане на задължение на държавите-членки да поддържат минимални запаси от суров нефт и/или нефтопродукти. Законът урежда обществените отношения, свързани със създаването, съхраняването, обновяването, ползването и възстановяването на запаси за извънредни ситуации от нефт и нефтопродукти и целеви запаси от нефтопродукти. Неговата цел е осигуряване снабдяването с течни горива в случай на затруднение на доставките на нефт и нефтопродукти или значимо прекъсване на снабдяването. Наличието на запаси от нефт и нефтопродукти, както и сигурността на енергийните доставки са ключови елементи за енергийната, икономическата и националната сигурност на Република България и на Общността като цяло.
В ЗЗНН са включени норми, съгласно които физическите лица, представляващи задължените лица и съхранителите, следва да предприемат всички необходими действия за стриктно изпълнение на задълженията им, да създадат и да съхраняват запаси за извънредни ситуации, произтичащи от закона, като бездействието е обвързано с налагане на административни наказания. Въвеждането на лична отговорност за законните представители способства за ограничаване на порочната практика за използване на подставени лица с оглед заобикаляне разпоредбите на закона и  неизпълнение на задълженията за създаване и съхраняване на запаси. В допълнение на това и с оглед пресичане на порочната практика на част от задължените лица да не изпълняват задълженията си за създаване на определените им запаси от горива и по този начин да възпрепятстват изпълнението на ангажиментите на Република България към Европейския съюз, в Търговския закон са въведени ограничения за лицата, които са ги представлявали, да се регистрират като еднолични търговци или да участват в управителните органи на ново учредяващи се търговски дружества.
Във връзка с гореизложеното, предвид голямата обществена значимост на обществените отношения, които се уреждат със Закона за запасите от нефт и нефтопродукти, Държавна агенция „Държавен резерв и военновременни запаси“ изразява становище, че текстовете на чл. 57, т. 5, чл. 141, ал. 9, чл. 234, ал. 2, т. 2 и чл. 260ц, ал. 3, т. 2 от Търговския закон да не бъдат отменяни.
На основание на гореизложеното Министерството на правосъдието не приема предложените редакции в проекта на ЗИД на ЗТРРЮЛНЦ, както и по отношение на предложението за отмяна на чл. 57, т. 5, чл. 141, ал. 9, чл. 234, ал. 2, т. 2 и чл. 260ц, ал. 3, т. 2 от Търговския закон.

	Асоциация на банките в България
(получено в Министерството на правосъдието)
	Направени са следните предложения по законопроекта:
1. Относно § 1 от проекта – предвидената нова ал. 2 на чл. 1 ЗТРРЮЛНЦ да придобие следната редакция: 
„(2) Този закон урежда и воденето, съхраняването и достъпа до регистъра на лицата, лишени от права да бъдат управители или членове на съвет на директорите, на надзорен и или на управителен съвет – регистър на лицата, лишени от управленски права.“

Мотиви:
Мотивът е, че така текстът ще се синхронизира с останалите текстове на проекта на ЗИД на ЗТРРЮЛНЦ.

2. Относно § 5 от проекта – в чл. 37а, ал. 2, т. 3 да се конкретизира изразът „друга подобна санкция“, като например, тези санкции да бъдат дефинирани по реда на налагането им или чрез примерно изброяване.

Мотиви:
Така ще се постигне по-голяма яснота относно информацията за санкциите, които ще бъдат включвани в регистъра с оглед на възможността за позоваване на тази информация, и които няма да бъдат удостоверявани посредством декларация.

3. Относно § 5 от проекта – чл. 37а, ал. 3, т. 3 да придобие следната редакция:
„3. данни за акта, въз основа на който се извършва вписването, и наименованието на съда или на държавния орган, който го е издал.“

Мотиви:
Така текстът ще бъде синхронизиран с чл. 37д, ал. 1 и 2 от законопроекта. Също така налагането на подобен вид санкция може да бъде извършено освен от административнонаказващ орган по реда на Закона за административните нарушения и наказания (ЗАНН), така и от съответния компетентен съд по реда на ЗАНН или на Наказателния кодекс.

4. Относно § 10, ал. 1 и 2 – да бъде посочен конкретен срок след издаване на наредбите по ал. 1 и 2 на § 10, в който Агенцията по вписванията да осигури изпълнението на предвидените задължения.

Мотиви:
Уместно е да се посочи срок, тъй като в настоящата редакция на § 10, ал. 1 и 2 от законопроекта на практика Агенцията по вписванията не се ангажира с изпълнението на предвидените задължения в конкретен срок – бил той определен или определяем.
	

Приема се.















Приема се частично.












Приема се.

















Приема се по принцип.
	

Отразено в текста на проекта на акт.















Основание за лишаване от права на лицата да бъдат управители или директори произтича и от чуждестранни съдебни решения, които се подразделят на произхождащи от държави членки на ЕС, по отношение на чието изпълнение се прилага пряко Регламентът за несъстоятелността, и произхождащи от други държави членки, чието изпълнение се признава по пътя на екзекватурата или по дипломатически път. Тези съдебни решения идват по пътя на международното правно сътрудничество. В тази връзка текстът е прецизиран.




Отразено в текста на проекта на акт.

















Съгласно § 10 от преходните и заключителните разпоредби на проекта на ЗИД на ЗТРРЮЛНЦ Агенцията по вписванията осигурява привеждане на търговския регистър и регистъра на юридическите лица с нестопанска цел в съответствие с изискванията на чл. 17а след привеждане в съответствие с този закон на Наредба № 1 от 2007 г. за водене, съхраняване и достъп до търговския регистър и до регистъра на юридическите лица с нестопанска цел при условията и по реда на наредбата. Агенцията по вписванията осигурява възможност за вписване в регистъра на лицата, лишени от управленски права, след издаване на наредбата по чл. 37б, ал. 4 при условията и по реда на наредбата. Предвид изложеното конкретен срок за осигуряване изпълнението на предвидените задължения на Агенцията по вписванията ще бъде определен с изменение в Наредба № 1 от 2007 г. за водене, съхраняване и достъп до търговския регистър и до регистъра на юридическите лица с нестопанска цел и с Наредбата за воденето, съхраняването и достъпа до регистъра на лицата, лишени от управленски права. В тази връзка следва да се посочи, че преходния период за осигуряване на техническа възможност за прилагане на новите разпоредби следва да е достатъчно дълъг, тъй като разработване или надграждане на информационна система на регистър се извършва по законово регламентирана процедура, която продължава минимум 18 месеца от подаване на заявката към системния интегратор по чл. 7с от Закона за електронното управление.  

